'Muškarci su nam feminizirani, to je možda estrogen u vodi...'

Prosvjedi 'za' i 'protiv' uvođenja vojnog roka održavaju se gotovo u isto vrijeme i na istome mjestu. Prvi organizira Udruga hrvatskih branitelja iz Đurđevca, a drugi Radnička fronta

<p>Prosvjedi 'za' i 'protiv' uvođenja vojnog roka održavaju u subotu u Zagrebu gotovo u isto vrijeme i na istome mjestu.</p><p><strong>POGLEDAJTE VIDEO:</strong></p><p>Skup potpore ispred zgrade Ministarstva obrane na Trgu kralja Petra Krešimira IV, koji organizira Udruga hrvatskih branitelja RH iz Đurđevca, počeo je u 11.30. Među okupljenima je i saborski zastupnik Željko Glasnović.</p><p>"Tko može biti protiv, oni <strong>su klaunovi, ostaci jugorežima. </strong>Oni su prije pekli volove kada su išli u JNA. Oni su protiv svega što je hrvatsko'', rekao je <strong>saborski zastupnik Željko Glasnović.</strong></p><p><strong>POGLEDAJTE VIDEO:</strong></p><p>"Hrvatska treba aktivnu ili pasivnu pričuvu, <strong>mi ne živimo u Disneylandu</strong> nego na trusnom području, <strong>još prijeti velikosrpski imperijalizam. </strong>Vidjeli smo ove zadnje događaje, zajedničke vojne vježbe, pokušaj vojnog udara u Crnoj Gori, vidimo da još postoji Republika Srpska, nikad nisu bili bliže hrvatskim granicama i također, treba za mlade muškarce, koji su svake godine <strong>sve više feminizirani, igraju se videograma</strong>, možda je to taj estrogen u vodi, treba da počnu malo pogledati, borbena spremnost", kazao je Željko Glasnović.</p><p>"Nije upitno 30 dana nego da imate aktivnu ili pasivnu vojnu pričuvu. Mi ne živimo u Disneylandu", ponovio je.</p><p>Komentirao je i žene u vojsci.</p><p>"Ako žena može napraviti osam zgibova, ako može marširati s punim rancem, to nije do mene da odlučim, to će odlučiti Ministarstvo obrane".</p><p><strong>POGLEDAJTE VIDEO:</strong></p><p>"Držimo tezu da<strong> služenje vojnog roka ima svoj učinak</strong>, ima svojih dobrih strana i da bi bilo dobro da se vojni rok nastavi. Mjesec dana je temeljna obuka, upoznavanje s određenim stvarima. Kao branitelj poručio bih da razmotre<strong> tri mjeseca temljne, jače obuke </strong>i dodatna tri mjeseca specijalističke obuke, rekao je<strong> Dražen Šemovčan, organizator prosvjeda</strong> i predsjednik Udruge hrvatskih branitelja RH iz Đurđevca.</p><p>Upitan smatra li da je uvođenje vojnog roka preveliki trošak za državni proračun, odgovorio je:</p><p>"Država ne bi ulazila u rizik ako nije dobro napravila studiju i dobro rasporedila novce koji su potrebni za služenje vojnog roka".</p><p>"Prvo me zanima<strong> tko je uopće ukinuo vojni rok, oni koji ne žele dobro ovoj državi,</strong> nakon što smo mi uz puno muke i krvi obnovili i sad svi žele da mi budemo nespremni. Mi uvijek moramo biti spremni. Kako jedna Švicarska koja nikad nije u ratu ima svoju vojsku, obuku...", kazao je Ivan Pandža.</p><p>Upitan što misli o HDZ-u koji je ukinuo vojni rok, a sad ga ponovo želi uvesti, Pandža kaže:</p><p><strong>"Svi problemi počinju od HDZ-a</strong> jer oni od prvog dana ne znaju što hoće, oni su uvijek isto mislili i isto rade, oni vlade 26 godina, oni ne žele stabilnu državu koja će ići naprijed nego žele situaciju u kojoj mogu raditi ovo što rade".</p><p>"Vojni rok bi trebao trajati makar tri mjeseca. Nekad smo u školi imali obuku, danas nemate ništa. Vi danas u školama nemate da djeca danas budu spremna od prv og razreda pa dalje", kazao je Pandža.</p><h2>Prosvjed protiv vojnog roka</h2><p>U 12 sati počeo je prosvjed protiv vojnog roka na koji je pozvala Radnička fronta.</p><p>Prosvjednici su pripremili transparente<strong> "Rat je gotov"</strong> i <strong>"Nećemo ginuti za tajkune i političare".</strong> Jedan od prosvjednika je podigao transparent na kojem piše<strong> "Nisam dijete Hrvatske nego majke i oca".</strong></p><p>"Protivimo se uvođenju vojnog roka jer vjerujemo da<strong> društvu nije potrebna militarizacija</strong>. Mladima treba obrazovenje, a ne puškaranje. Oni tamo, (referira se na skup podrške op.a.) imaju puno veću podršku vlasti. Predsjednica se slika sa puškama i u vojnim šatorima. Zato i ne čudi ako ih danas ima više'', rekao je Matija Đolo iz radničke fronte.</p><p>"Drago mi je da se ovoliko ljudi skupilo, drago mi je da ima barem malo razuma u ovoj zemlji, a trebalo bi biti puno više. <strong>Militarizacija društva nikome ne koristi</strong>", kazao je Dubravko Lepušić, ginekolog, liječnik u bolnici Sestara milosrdnica.</p><p> </p>